Tisztelt MAT tagok és tagjelöltek!

Csatoltan megküldöm a Magyar Aktuárius Társaság (MAT) illetékes Szabványalkotó Bizottsága (SZAB) által kidolgozott, az általános aktuáriusi gyakorlatra vonatkozó szabvány tervezetét, amely tartalmában lényegileg megfelel az International Actuarial Association által kidolgozott és elfogadott aktuáriusi modell-szabványnak (amelyet csatoltan szintén megküldök). A tervezetet a SZAB és a MAT Ügyvezetősége nevében ezúton vitára bocsátom. A véleményezési határidő 2014. július 31. A véleményeket a következő email címre kérem megküldeni: altalanos-szabvany@actuary.hu

Különösen az alábbi kérdésekre várjuk a válaszokat, ám természetesen bármilyen egyéb válasz figyelembe vételre kerül majd:
1.	Általánosságban megfelelőek-e a tervezetben megjelenő iránymutatások? Ahol nem, ott mit kellene módosítani?
2.	Megfelelő szintű-e a tervezet? Ha nem, akkor több illetve kevesebb részletre kellene kiterjednie? Melyek azok a terültetek a szabványban, ahol indokolt lenne a több illetve kevesebb részlet?
3.	Vannak-e olyan részek a tervezetben, amikre nem kellene kiterjednie a szabványnak? Ha igen, melyek ezek?
4.	Vannak-e olyan témák, amelyeket indokolt lenne egy ilyen általános szabványban szerepeltetni, de a tervezetben ezek nem jelennek meg? Ha igen, melyek ezek?

A MAT belső szabályzata szerint a fent jelzett határidőn belül legalább egy nyilvános vitát kell tartani, erre a MAT Tavaszi Szimpóziuma keretében kerül sor. Ennek időpontja: 2014. május 22. 17.00 – 18.30, helyszíne FRIDA FAMILY - VOLÁN HOTEL (8171 Balatonvilágos, Zrínyi u. 135).

Üdvözlettel,
Borza Gábor
MAT elnök